**OPIS POSLOVA I PODACI O PLAĆI**

**JAVNI NATJEČAJ**

**za prijam u državnu službu na neodređeno vrijeme**

**(Narodne novine, broj 98/20)**

**2. GLAVNO TAJNIŠTVO**

**2.1. SEKTOR ZA LJUDSKE POTENCIJALE I OPĆE POSLOVE**

**2.1.2. SLUŽBA ZA OPĆE POSLOVE I UREDSKO POSLOVANJE**

**2.1.2.2. ODJEL ZA UREDSKO POSLOVANJE**

**2.1.2.2.1. PODODSJEK ZA POSLOVE PISARNICE**

STRUČNI REFERENT (redni broj radnog mjesta: 31.) - 1 izvršitelj/ica

***Opis poslova:***

* obavlja poslove primanja, urudžbiranja, raspoređivanja, upisivanja u odgovarajuće knjige, združivanja i otpreme akata i druge pošte
* vodi urudžbeni zapisnik, upisnik i registar spisa te druge pomoćne evidencije iz uredskog poslovanja
* rukuje s knjigom pritužbi
* obavlja druge poslove po nalogu nadređenih

**6. UPRAVA ZA REGIONALNI RAZVOJ, KOORDINACIJU I KONTROLU PROGRAMA EUROPSKE TERITORIJALNE SURADNJE**

**6.1. SEKTOR ZA POLITIKU REGIONALNOGA RAZVOJA**

**6.1.2. SLUŽBA ZA STRATEŠKE PROJEKTE I PODRŠKU JEDINICAMA LOKALNE I PODRUČNE (REGIONALNE) SAMOUPRAVE**

VIŠI STRUČNI SAVJETNIK (redni broj radnog mjesta: 262.) - 1 izvršitelj/ica

***Opis poslova:***

* sudjeluje u izradi godišnjeg plana edukacija regionalnih koordinatora
* sudjeluje u izradi uputa za rad regionalnih koordinatora
* organizira sustavnu obuku regionalnih koordinatora
* prati rad i po potrebi sudjeluje u radu županijskih partnerskih vijeća
* zadužen je za informiranje partnera na regionalnoj i lokalnoj razini o mogućnostima financiranja programa i projekata sredstvima državnog proračuna, fondova Europske unije te drugih međunarodnih izvora financiranja namijenjenih regionalnom i teritorijalnom razvoju
* sudjeluje u pripremi programa tehničke pomoći namijenjene jačanju institucionalnih i administrativnih kapacitete regionalnih koordinatora
* koordinira postupak praćenja provedbe dodijeljene tehničke pomoći
* sudjeluje u ocjenjivanju usklađenosti strateških dokumenata politike regionalnoga razvoja na regionalnoj i lokalnoj razini sa strateškim dokumentima središnje razine
* sudjeluje u izradi prijava strateških projekata regionalnoga razvoja u kojima se Ministarstvo pojavljuje kao korisnik ili partner na projektima financiranim iz fondova EU te drugih potencijalnih međunarodnih izvora financiranja
* sudjeluje u provedbi strateških projekata regionalnoga razvoja u kojima je Ministarstvo korisnik ili partner na projektu, izrađuje zahtjeve za nadoknadu sredstva, priprema dokumentaciju za javne nabave, osigurava administrativne zahtjeve izvještava o provedbi projekta u kojima je Ministarstvo korisnik ili partner na projektu
* priprema podloge i izvješća iz svoje nadležnosti potrebne za praćenje provedbe i izvještavanje o provedbi politike regionalnoga razvoja
* sudjeluje u pripremi godišnjeg plana rada Službe
* utvrđuje nepravilnosti i sudjeluje u prijavi nepravilnosti iz svoje nadležnosti
* odgovoran je za materijalne resurse s kojima radi i ispravnu primjenu metoda rada, postupaka i stručnih tehnika
* obavlja druge poslove po nalogu nadređenih

**PODACI O PLAĆI:**

Plaću državnog službenika čini umnožak koeficijenta složenosti poslova radnog mjesta i osnovica za izračun plaće, uvećan za 0,5% za svaku navršenu godinu radnog staža.

Osnovica za obračun plaće za državne službenike i namještenike od 1. lipnja 2020. godine pa nadalje iznosi 5.809,79 kn mjesečno, a utvrđena je Kolektivnim ugovorom za državne službenike i namještenike („Narodne novine“ broj 112/17, 12/18, 2/19, 119/19 i 66/20).

Koeficijent složenosti poslova radnog mjesta **stručnog referenta** (redni broj radnog mjesta: 31.) iznosi 0,854, a utvrđen je člankom 3., stavkom 1., točkom c), podtočkom 2. Uredbe o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19 i 73/19 - u daljnjem tekstu - Uredbe).

Koeficijent složenosti poslova radnog mjesta **višeg stručnog savjetnika (**redni broj radnog mjesta: 262.) iznosi 1,523, a utvrđen je člankom 3., stavkom 1., točkom a), podtočkom 10. Uredbe.